EkBass/fiwiki-20250220-pages-articles huggingface dataset:
Suojavaatetus

Suojavaatetus on vaatetusta, joka suojaa kemialliselta, mekaaniselta tai fysikaaliselta vaaralta tai haitalta. Suojavaatetus voi suojata esimerkiksi kuumuudelta, tulelta, kemikaaleilta, kylmältä tai sateelta. Sen tarkoitus voi olla myös lisätä näkyvyyttä. Suojavaatestandardeja julkaisee Suomessa SFS. Euroopassa myytävien suojavaatteiden tulee olla EN-standardien mukaan hyväksyttyjä. Vain vähäiseltä vaaralta suojaavan suojavaatteen valmistaja tai maahantuoja voi itse CE-merkitä. Luokan II ja III mukaiset suojavaatteet pitää olla tyyppitarkastettu, jotta valmistaja tai maahantuoja saa myydä niitä tyyppitarkastettuna ja hyväksyttyinä henkilönsuojaimina. Suojavaatetuksesta pitää löytyä kiinteä merkintä, jossa on CE-merkintä ja vaatimusstandardin numero sekä sen tunnuskuva. Suojavaatteiden standardit kuuluvat SFS-ICS- ryhmään 13.340.10. Suomen Standardisoimisliitto SFS ry:n SFS-käsikirja 166:een on koottu tiivistelmiä suojavaatteiden standardeista. == Katso myös == * Suojakäsine == Lähteet== == Aiheesta muualla == * * * * *
Erik Vlček

Erik Vlček (s. 29. joulukuuta 1981 Komárno, Nitran alue) on slovakialainen meloja. Hän sai miesten 1 000 metrin kajakkinelikossa pronssia vuoden 2004 kesäolympialaisissa Ateenassa sekä hopeaa vuoden 2008 kesäolympialaisissa Pekingissä ja 2016 Rio de Janeirossa. Kajakkinelikon 500 metrillä hän saavutti olympiapronssia 2021 Tokiossa. Lisäksi hän sijoittui kajakkinelikon 1000 metrillä neljänneksi vuoden 2000 kesäolympialaisissa Sydneyssä. Vuoden 2012 kesäolympialaisissa Lontoossa Vlček sijoittui 1 000 metrin kajakkikaksikossa 8. ja kajakkinelikossa 6. sijalle. Rion 2016 kajakkikaksikon 1 000 metrillä hän oli kahdeksas. Ratamelonnan maailmanmestaruuskilpailuissa Vlček on voittanut kymmenen kultamitalia (2002–2015) ja saanut lisäksi kolme hopeaa (2005, 2009, 2018) sekä viisi pronssia (2001–2019). Hän on voittanut yksitoista Euroopan-mestaruutta. == Lähteet == Luokka:Slovakialaiset melojat Luokka:Slovakialaiset olympiamitalistit Luokka:Vuonna 1981 syntyneet Luokka:Elävät henkilöt
Johannes Suhola

Johannes Suhola (synt. Smirnov, 5. marraskuuta 1908 Salmi – 2. syyskuuta 1984 Kuopio) oli suomalainen rovasti. Hän toimi ortodoksisen pappisseminaarin opettajana vuodesta 1935 ja oli sen rehtori vuodesta 1942. Suhola oli myös Ortodoksisten Nuorten Liiton puheenjohtaja 1943–1957.Otavan Iso tietosanakirja, Otava 1966, osa 8, palsta 230 ==Julkaisuja== *Askeesi ja sen ilmenemismuodot Valamossa, 1936 *Suomen kreikkalaiskatolisen pappisseminaarin vaiheita 1918–1948 teoksessa Suomen kreikkalaiskatolinen pappisseminaari, 1948 ==Lähteet== Luokka:Vuonna 1908 syntyneet Luokka:Vuonna 1984 kuolleet Luokka:Suomen ortodoksisen kirkon papit
Aleksandar Malenko

Aleksandar Malenko (; s. 20. tammikuuta 1979 Ohrid) on pohjoismakedonialainen entinen uimari. Hän jäi vuoden 1996 kesäolympialaisissa Atlantassa 23. sijalle miesten 200 metrin perhosuinnissa ja 24. sijalle 400 metrin sekauinnissa. Vuoden 2004 kesäolympialaisissa Ateenassa Malenko jäi 200 metrin vapaauinnissa Algerian Mahrez Mebarekin kanssa jakamalleen 35. sijalle.Aleksandar Malenko Bio, Stats, and Results | Olympics at Sports-Reference.com == Lähteet == Luokka:Pohjoismakedonialaiset uimarit Luokka:Vuonna 1979 syntyneet Luokka:Elävät henkilöt
Carl Gustaf Sundell

Carl Gustaf Sundell (1853–1924) oli suomalainen yritysjohtaja ja lahjoittaja. Hän sai kunnallisneuvoksen arvon 1924.Otavan Iso tietosanakirja, Otava 1966, osa 8, palsta 297 Sundellin isä oli laivuri ja hänen äitinsä oli kankuri, joka työllisti myös muita kutojia huolehtien näiden tuotteiden markkinoinnista. Sundell opiskeli Turun teknillisessä reaalikoulussa ja meni sitten työhön John Barker & Co:n tehtaalle. Hän oli tavallisena työläisenä ja sitten piirtäjänä ja nousi vähitellen apulaismestariksi. Vuonna 1872 hän lähti valtion apurahan turvin opiskelemaan Englantiin. Hän opiskeli siellä kehräämökoulussa ja työskenteli toistakymmentä vuotta englantilaisissa tekstiilitehtaissa yleten siellä kehräämön johtajaksi. Palattuaan Suomeen hän toimi ensin Barkerin teknillisenä johtajana 1889–1898 ja sitten vuonna 1898 perustetun Porin Puuvillan isännöitsijänä 1898–1919.Susanna Fellman : Juoksupojasta toimitusjohtajaksi? Suomalaisen työväestön uramahdollisuudet suuryrityksissä 1900-luvulla, Väki voimakas 18. Työväen Historian ja Perinteen Tutkimuksen Seura 2005 Hän lahjoitti muun muassa Åbo akademille ja nimeään kantavalle kansakouluparantolalle huomattavan rahasumman. ==Lähteet== Luokka:Suomalaiset yritysjohtajat Luokka:Suomalaiset lahjoittajat Luokka:Vuonna 1853 syntyneet Luokka:Vuonna 1924 kuolleet
Mustahuppurastas

Mustahuppurastas (Turdus olivater) on rastaiden heimoon kuuluva eteläamerikkalainen varpuslintu. ==Levinneisyys== Mustahuppurastasta tavataan Kolumbiassa, Venezuelassa, Guyanassa, Surinamessa ja Brasiliassa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi. ==Lähteet== Luokka:Rastaat
Trayon Bobb

Trayon Bobb (s. 5. marraskuuta 1993) on jalkapalloilija entisestä Ranskan Guyanasta. Suomessa hänen seuransa on kauden 2013 alusta Tornion Pallo-47. Ennen Suomeen tuloaan helmikuussa 2013 Bobb on pelannut Karibian alueen Trinidad & Tobagossa Caledonia AIA:n joukkueessa, jonne hän siirtyi jo 16-vuotiaana. Hän osallistui maansa Guyanan maajoukkueeseen pelaten ensimmäisen maaottelunsa 24. marraskuuta 2011. Sen jälkeen hän on pelannut lukuisia maaotteluita mukaan lukien MM-karsintaotteluita. Huhtikuussa 2013 Bobb aloitti Kakkosen TP-47:ssä. Bobb pelasi menestyksekkäästi TP-47:ssä - ensin Suomen cupin peleissä kolme malaia ja heinäkuun loppuun mennessä Kakkosessa 12 pelissä kuusi maalia. Lisäksi hän kävi lainasopimuksella Rovaniemellä RoPS:ssa kolmessa pelissä. Heinäkuun lopulla TP-47 vuokrasi Bobbin Liettuaan FK Kruojan riveihin. == Lähteet == ==Aiheesta muualla== * Footballdatabase: Trayon Bobb * Soccerpunter: Trayon Bobb Luokka:Guyanalaiset jalkapalloilijat Luokka:Vuonna 1993 syntyneet Luokka:Elävät henkilöt
Suoja-säätiö

Suoja-säätiö on Lahdessa vuonna 1961 perustettu säätiö. Säätiön taustalla on alun perin Viipurissa vuonna 1908 perustettu Viipurin Esikaupunkien Keskinäinen Paloapurengas, josta myöhemmin tuli Vakuutusyhtiö Suoja. Se siirtyi pois Viipurista ja myöhemmin monien vaiheiden kautta asettui Lahteen vuonna 1945. Vakuutusyhtiö Suojan vakuutuskanta yhdistettiin Keskinäinen Vakuutusyhtiö Kansaan, jonka jälkeen Suoja vakuutusyhtiönä lopetti toimintansa. Suoja-säätiön saamilla varoilla avustettiin alkuun vähävaraisia ja puutteessa eläviä henkilöitä.Otavan Iso tietosanakirja, Otava 1966, osa 8, palsta 315 Myöhemmin sen tarkoitukseksi on tullut edistää "tieteellisiä, taiteellisia, sivistyksellisiä, kasvatuksellisia, sosiaalisia ja taloudellisia pyrintöjä sekä historiallisen perinteen tutkimista"Suoja-säätiö. ==Lähteet== ==Aiheesta muualla== *Keskinäinen Vakuutusyhtiö Suoja 1908–1962 (doc) Luokka:Suomalaiset säätiöt
Katajarastas

Katajarastas (Turdus kessleri) on rastaiden heimoon kuuluva varpuslintu. ==Levinneisyys== Katajarastasta esiintyy Kiinassa. Sen populaatiota ei ole arvioitu, mutta sitä pidetään yleisesti ottaen melko harvinaisena. Levinneisyysalueensa länsiosissa sitä on kuitenkin kuvattu paikoin paikallisesti yleiseksi. Laji on luokiteltu elinvoimaiseksi. ==Lähteet== Luokka:Rastaat
Diatsoniumsuolat

Diatsoniumsuolat ovat orgaanisia yhdisteitä, jotka koostuvat diatsoniumionista RN2\+ ja anionista X-, missä R on usein aromaattinen ryhmä. Diatsoniumsuolat ovat suhteellisesta epävakaudestaan huolimatta tärkeitä orgaanisen kemian lähtöaineita. ==Ominaisuudet ja reaktiot== Alkyylidiatsoniumsuolat ovat erittäin epävakaita ja räjähtävät helposti eikä niitä voida eristää. Ne reagoivat nopeasti vapauttaen typpikaasua ja muodostaen planaarisen karbokationin. Syklopropeniumyylidiatsoniumsuolat ja aromaattiset diatsoniumsuolat ovat pysyvämpiä ja eristettävissä, mutta kuivina silti erittäin helposti reagoivia. Pysyvyys riippuu myös suolan anioniosasta. Stabiileimpia ovat kloridit, tetraklorosinkaatit, vetysulfaatit ja tetrafluoroboraatit. Epävakaimpia ovat diatsoniumnitraatit, -perkloraatit ja -jodidit. Diatsoniumsuolojen liuokset ovat hieman kiinteitä yhdisteitä pysyvämpiä. Monet diatsoniumsuolat liukenevat veteen, mutta eräät kahtaisionina esiintyvät diatsoniumsuolat, kuten sulfaniilihaposta tai metaniilihaposta johdetut diatsoniumsuolat ovat heikosti veteen liukenevia.Klaus Forstinger & Hans Joachim Metz: Diazo Compounds and Diazo Reactions, Ullmann's Encyclopedia of Industrial Chemistry, John Wiley & Sons, New York, 2001. Viitattu 08.05.2013Rasik J. Chudgar & John Oakes: Dyes, Azo, Kirk-Othmer Encyclopedia of Chemical Technology, John Wiley & Sons, New York, 2003. Viitattu 08.05.2013 Diatsoniumsuolat vapauttavat hyvin herkästi typpikaasua, joka on yksi parhaimmista lähtevistä ryhmistä nukleofiilisissä substituutioissa ja aromaattisissa nukleofiilisissä substituutioissa ja voidaan korvata lähes millä tahansa muulla nukleofiilillä. Tyypillisiä korvaavia ryhmiä ovat kloridi-, bromidi-, jodidi- ja syanidi-ionit, jolloin ionin lähteenä käytetään kupari(I)suolaa, ja vetyä, jonka lähteenä käytetään tyypillisesti fosforihappoa. Toinen tärkeä reaktio on niin kutsuttu diatsokytkentä. Siinä diatsoniumsuola reagoi aromaattisen orgaanisen yhdisteen kanssa elektrofiilisella aromaattisella substituutiolla muodostaen atsoyhdisteen, joita käytetään tyypillisesti väriaineina. : ==Valmistus== Diatsoniumsuoloja valmistetaan diatsotiointireaktiolla amiineista typpihapokkeen avulla käyttäen happona tyypillisesti suolahappoa. Reaktio suoritetaan matalassa, tyypillisesti noin 5 °C lämpötilassa. Näin saadaan diatsoniumklorideja, joista voidaan valmistaa muita diatsoniumsuoloja. Diatsoniumklorosinkaatteja saadaan diatsoniumkloridista lisäämällä vesiliuokseen sinkkikloridia ja natriumkloridia, jolloin tetraklorosinkaattisuola kiteytyy. Diatsoniumvetysulfaatteja valmistetaan lisäämällä diatsoniumkloridiliuokseen natriumvetysulfaattia ja diatsoniumtetrafluoroboraatteja lisäämällä liuokseen natriumtetrafluoroboraattia, jolloin ne kiteytyvät. ==Lähteet== Luokka:Orgaaniset yhdisteet
Nick Dempsey

Nicholas Charles ”Nick” Dempsey (s. 13. elokuuta 1980 Norwich) on brittiläinen kilpapurjehtija. Hän sai purjelaudalla hopeaa kesäolympialaisissa 2012 Lontoossa ja 2016 Riossa sekä pronssia 2004 Ateenassa. Lisäksi hän sijoittui neljänneksi Pekingissä 2008 ja 16:nneksi Sydneyssä 2000.Nick Dempsey Bio, Stats, and Results | Olympics at Sports-Reference.com Dempsey on ollut naimisissa purjehtija Sarah Aytonin kanssa. == Lähteet == Luokka:Brittiläiset kilpapurjehtijat Luokka:Brittiläiset olympiamitalistit Luokka:Vuonna 1980 syntyneet Luokka:Elävät henkilöt
Suolahti (täsmennyssivu)

Suolahti tarkoittaa seuraavia: * Suolahti, entinen kaupunki * Suolahti, aiempi keskustaajama (2020- osa Äänekosken keskustaajamaa) * Suolahti, Etelä- Keiteleen lahti Äänekoskella * Suolahti, Lappeenrannan kaupunginosa ==Sukunimi== * Suolahden suku * Edvard Wilhelm Suolahti, vuoteen 1906 Palander; (1845–1914), Hämeenlinnan lyseon saksan ja venäjän kielen lehtori * Eino E. Suolahti (1914–1977), kustannuspäällikkö ja Akateemisen Kirjakaupan johtaja * Eino Suolahti (1879–1951), kenraali ja Suomen armeijan ylilääkäri * Ernesti Suolahti (1873–1947), everstiluutnantti, Etelä-Hämeen suojeluskuntapiirin päällikkö * Gunnar Suolahti (1876–1933) Helsingin yliopiston Suomen ja Skandinavian historian professori * Heikki Suolahti (1920–1936), säveltäjä * Hugo Suolahti (1874–1944), Helsingin yliopiston germaanisen filologian professori ja rehtori * Jaakko Suolahti (1918–1987), Helsingin yliopiston yleisen historian professori * Linda Suolahti (s. 1989), viulisti * Olli Suolahti (alkuaan Palander, 1885–1952) laulaja ==Katso myös== *Palander Luokka:Luettelot henkilöistä sukunimen mukaan
Mossala (täsmennyssivu)

Mossala voi tarkoittaa seuraavia asioita: *Mossala, kylä Houtskarissa *Mossalan lossi, lossi Huotskarissa
Suunta

Suunta oli vuosina 1919–1925 ilmestynyt poliittinen viikkolehti, jonka taustalla vaikuttivat entiset itsenäisyysaktivistit. Lehden päätoimittajia olivat Yrjö Ruutu 1919Timo Soikkanen: Ruutu, Yrjö Biografiskt lexikon för Finland , Kai Donner 1920–1922 ja Eino Tikkanen 1922–1925. Sen teema oli Suomen itsenäisyyden säilyttämisen edellytykset ja siinä keskeisenä luja puolustustahto.Otavan Iso tietosanakirja, Otava 1966, osa 8, palsta 717 ==Lähteet== == Aiheesta muualla == * Suunta-lehden vuosikerrat 1919-1925 digitoituna Kansalliskirjastossa Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Rust n’ Rage

Rust n’ Rage on vuonna 2009 perustettu suomalainen glam metal -yhtye.Suuri Suomalainen Bändirekisteri Esikoisalbuminsa se julkaisi vuonna 2013.Karkia Mistika Records Showdown -niminen levy sai arvostelijoilta pääosin myönteisen vastaanoton. Yhtyeen musiikissa on glamin lisäksi kuultavissa vaikutteita muun muassa Judas Priestiltä sekä 1980-luvun vaihteen brittiläisiltä NWOBHM- yhtyeiltä. == Diskografia == *Showdown (2013) *Tales from the Wasteland (2018) *One for the Road (2022) ==Lähteet== == Aiheesta muualla == *Rust n' Rage Facebookissa Luokka:Suomalaiset hard rock -yhtyeet Luokka:Glam metal -yhtyeet Luokka:Porin musiikki
Elsa Schiaparelli

Elsa Schiaparelli (1890 Rooma - 1973 Pariisi) oli italialainen muotisuunnittelija. Hänet tunnetaan erityisesti huimapäisten ja humorististen yksityiskohtien tuomisesta haute couture -muotiin sekä yhteistyöstään surrealistitaiteilijoiden kanssa. Yksi tunnetuimmista Schiaparellin luomuksista on hattu, joka näyttää korko ylöspäin päähän asetetulta naisten kengältä. Schiaparellin muotihuone toimi Pariisissa vuosina 1929-1954. Yrityksen huippukautta oli 1930-luvun loppu, jolloin asujen valmistus, esittely ja myynti työllistivät noin 600 henkeä. ==Yhteydet surrealistitaiteilijoihin== 1930-40-luvuilla Schiaparelli teki yhteistyötä lukuisien taiteilijoiden, mm. Jean Cocteaun, Man Rayn, Salvador Dalín, Christian Berardin ja Leonor Finin kanssa. Toiset taiteilijoista osallistuivat vaatteiden ja asusteiden suunnitteluun (Cocteau, Dali, Berard, Fini), toiset taas tekivät Schiaparellille muotipiirroksia ja -kuvauksia (Cocteau, Ray, Berard, Fini). Schiaparelli tutustui uuden taiteen vaikuttajiin jo asuessaan New Yorkissa vuosina 1919-1922. Siellä oli yhteydessä mm. Marcel Duchampiin, Alfred Stieglitziin ja Man Rayhin. Yhteydet taide- ja intellektuellipiireihin jatkuivat myöhemmin Pariisissa, missä Schiaparelli seurasi läheltä surrealistisen liikkeen syntyä. ==Tausta ja uran alku== Schiaparelli oli yläluokkaisen roomalaisperheen tytär, joka nuoruudessaan opiskeli filosofiaa ja julkaisi yhden runoteoksen. Vuonna 1914 hän avioitui Lontoossa ranskalais- sveitsiläisen kreivin William de Wendt de Kerlorin kanssa. Pari muutti New Yorkiin vuonna 1919. He saivat tyttären ja erosivat. Schiaparelli muutti Pariisiin vuonna 1922 ja päätyi suunnittelemaan vaatteita. Muotialan koulutusta tai kokemusta hänellä ei aloittaessaan ollut. Schiaparellin ensimmäiset tuotteet olivat neuleita ja urheiluasuja. Ajatuksena oli tarjota modernille naiselle mittatilauspukujen sijaan käyttökelpoisia erillisvaatteita, joita voisi yhdistellä eri tavoin. Tämä ajattelu ennakoi nykyistä ready-to-wear-muotia. ==Lähteet== Luokka:Italialaiset muotisuunnittelijat Luokka:Vuonna 1890 syntyneet Luokka:Vuonna 1973 kuolleet
Karkia Mistika Records

Karkia Mistika Records on Porissa toimiva lähinnä uuteen jazziin ja underground-musiikkiin keskittynyt levy-yhtiö, jonka on perustanut porilainen Jyrki Laiho vuonna 2002. Se on julkaissut muun muassa Halme Prospektin, Hot Herosin, Faarao Pirttikankaan, Sound & Furyn, Ville Leinosen sekä Mama Longhornin albumeja. Lisäksi Karkia Mistikalta on ilmestynyt Kansanturvamusiikkikomissio- ja The Leo Bugariloves -yhtyeiden koko tuotanto uudelleenjulkaisuna. Vuonna 2017 Nikolai Bladin Kotiinpaluu sai Etno-Emma- palkintoehdokkuuden. 2018 Jazzmuusikot ry valitsi Laihon Vuoden Jazzdiggariksi. Yleisradion Jazzradio myönsi 2019 Jyrki Laiholle Varjo-Yrjö -tunnustuksen suomalaisen jazzkulttuurin eteen tehdystä edistämistyöstä. 2020 Laiho sai Suomen Musiikintekijät ry:n Pro Musiikintekijät -kunniamaininnan, joka myönnetään suomalaisen kevyen musiikin aseman edistämisestä. == Julkaisuja == *Hot Heros feat. Iro Haarla: Vodjanoi (2020) *Lampen: s/t (2020) (Kalle Kalima & Tatu Rönkkö) *Emola-Hatsina String Band: Hobo Sapiens (2020) (Esa Kuloniemi & Antero Mentu) *Tampo: TampoMambo - Live Vastavirta-clubilla 21.7.2018 (2019) *Astro Can Caravan: Outer Space Takes - Unheard Journey 2002 - 2008 (2019) * Faarao Pirttikangas & Nubialaiset: Syvä Sawo (2019) * Halme Prospekt: Bluespektor (2018) * Sound & Fury: Thundering Of Dawn (2018) * Veli- Matti O Äijälä: Keskellä Ei Mitään (2018) * The Leo Bugariloves: Help! (2018) * Kalmisto Trio: Meeting (2017) * Eero Savela & Affe Forsman: Affe Ja Eero (2017) * Nikolai Blad: Kotiinpaluu (2017) * The Kolmas: Kolmas Musiikki (2017) * Talmud Beach & Faarao Pirttikangas: s/t (2017) * Saijaa Saijaa: Dyynimukulakuukunen (2017) * Veli-Matti O Äijälä: Raskas Alzheimer (2017) * Rakka/Black Motor: s/t (2017) * Mama Longhorn: Age Two (2017) * The World Mänkeri Orchestra feat. Jone Takamäki: Polaire (2016) * Hot Heros: Fill Up With Old TIme Salvation (2016) * David Ornette Cherry: Ensemble For Improvisors, USA (2015) * Cosmo Jones Beat Machine: Skunkadelicatess (2015) * Ville Leinonen: Death Black Dream (2014) * 500 Kg Lihaa: Yksinäinen Ratsastaja (2014) * Aki Peltonen: Armor, Gravil, Fernum (2014) * Sur-rur: Ajan Paksu Lakana (2013) * Riko Goto Trio: Six Colors (2013) * Black Motor: Vaarat Vastukset (2013) * New Garden Orchestra: Le Depart (2012) * Sokea Piste: Ajatus Karkaa (2011) * The Flying Luttenbachers: Infection And Decline, USA (2010) * Verde: Kärmes (2009) * KTMK: Valkenee - Koko Tuotanto (2007) * Baby Sweetcorn: Small Hour Drama / Heart Of Gold (2002) == Viitteet == == Lähteet == *Karkia Mistika Recordsin kotisivut *Porilaista linjattomuutta Rumba 9.4.2018 Luokka:Suomalaiset levy-yhtiöt Luokka:Porin musiikki
Miss Liettua

Miss Liettua (liettuaksi Mis Lietuva) on Liettuassa vuosittain järjestettävä kauneuskilpailu naimattomille naisille. Kilpailun voittaja edustaa Liettuaa Miss World -kilpailussa. Vuodesta 2012 Liettua on osallistunut myös Miss Universum -kisoihin. ==Luettelo voittajista== ===Miss World Lithuania=== Virallinen sivusto: About the competition Vuosi Miss Liettua 1988 Ingrida Mikelionytė 1989 Liucija Gruzdytė 1992 Rasa Kukenytė 1993 Jūratė Mikutaitė 1994 Jurga Tautkutė 1995 Gabrielė Bartkutė 1996 Daiva Anužytė 1997 Asta Vyšniauskaitė 1998 Kristina Pakarnaitė 2000 Martyna Bimbaitė 2001 Oksana Semenišina 2002 Vaida Grikštaitė 2004 Agnė Maliaukaitė 2007 Jurgita Jurkutė 2008 Gabrielė Martirosianaitė 2009 Vaida Petraškaitė 2010 Gritė Maruškevičiūtė 2011 Ieva Gervinskaitė 2012 Rasa Vereniūtė 2013 Rūta Elžbieta Mazurevičiūtė 2014 Agne Kavaliauskaite ===Miss Lithuania Universe=== Vuosi Kilpailija 2012 Greta Mikalauskytė 2013 Simona Burbaitė 2014 Patricija Belousova ==Lähteet== ==Aiheesta muualla== *Virallinen sivusto Luokka:Kauneuskilpailut
Death Trip

Death Trip on vuosina 1988–1994 toiminut ja vuonna 2012 uudelleen aktivoinut suomalainen rock-yhtye. Se on yksi Terveet Kädet -yhtyeestä tunnetun Läjä Äijälän lukuisista sivuprojekteista. Myös muut Death Tripin muusikot ovat soittaneet Terveissä Käsissä. Suurta kulttimainetta nauttivalta yhtyeeltä ilmestyi alun perin vain kolme singleä, jotka julkaisi oululainen Bad Vugum. Vuonna 2011 porilainen Ektro Records julkaisi Death Tripin koko tuotannon cd:llä. Levy sisältää 1980- ja 1990-luvulla singleillä ilmestyneiden kuuden kappaleen lisäksi myös kuusi live-esitystä sekä kaksi demokappaletta.Imperiumi == Diskografia == === Singlet === *Death Trip / We're Gonna Die Tonight (Bad Vugum 1989) *Chainsaw Goddess / Deep Red (Bad Vugum 1990) *Please! Skin Me Alive / Something (Bad Vugum 1995) === Albumit === *Pain Is Pain - The Complete Death Trip 1988-1994 (Ektro Records/Karkia Mistika Records 2011) *Madhouse (Full Contact Records 2017) == Lähteet == *Karkia Mistika Records *Discocs === Viitteet === Luokka:Suomalaiset hardcore punk -yhtyeet
Mahrez Mebarek

Mahrez Mebarek (; s. 11. helmikuuta 1985) on algerialainen uimari.Mahrez Mebarek Bio, Stats, and Results | Olympics at Sports-Reference.com Vuoden 2004 kesäolympialaisissa Ateenassa Mebarek jäi miesten 200 metrin vapaauinnissa makedonialaisen Aleksandar Malenkon kanssa jakamalleen 35. sijalle. Hän osallistui samoissa kisoissa myös 400 metrin vapaauintikilpailuun ja jäi siinä 30. sijalle. Mebarek kilpaili 200 metrin vapaauinnissa uudelleen vuoden 2008 kesäolympialaisissa Pekingissä ja jäi 51. sijalle. == Lähteet == Luokka:Algerialaiset uimarit Luokka:Vuonna 1985 syntyneet Luokka:Elävät henkilöt
Paolo Pezzi

Paolo Pezzi FSCB (s. 8. elokuuta 1960 Russi, Italia) on italialainen, Venäjällä toimiva roomalaiskatolinen arkkipiispa. Hänet vihki papiksi Ugo Poletti 22. joulukuuta 1990. Hänet nimitettiin Moskovan (Jumalan Äidin) arkkihiippakunnan johtoon 21. syyskuuta 2007, ja piispaksi vihkiminen seurasi 27. lokakuuta. Pääkonsekraattorina toimi Tadeusz Kondrusiewicz, jota avustivat Joseph Werth ja Antonio Mennini.Catholic-Hierarchy.org: Archbishop Paolo Pezzi, F.S.C.B. == Lähteet == Luokka:Italialaiset piispat Luokka:Venäläiset piispat Luokka:Katoliset arkkipiispat Luokka:Vuonna 1960 syntyneet Luokka:Elävät henkilöt
Tadeusz Kondrusiewicz

Tadeusz Kondrusiewicz (s. 3. tammikuuta 1946 Odelsk) on valkovenäläinen roomalaiskatolinen arkkipiispa. Hänet vihki papiksi Liudas Povilonis 31. toukokuuta 1981. Hänet nimitettiin Minskin apostoliseksi hallitsijaksi ja Hippo Diarrhytuksen titulaaripiispaksi 10. toukokuuta 1989. Piispaksi konsekroinnin suoritti 20. lokakuuta paavi Johannes Paavali II, jota avustivat Edward Idris Cassidy ja Francesco Colasuonno.Catholic-Hierarchy.org: Archbishop Tadeusz Kondrusiewicz 13\. huhtikuuta 1991 Kondrusiewicz sai nimityksen Euroopan Venäjän apostoliseksi hallitsijaksi. 11. helmikuuta 2002 muodostettiin Moskovan (Jumalan Äidin) arkkihiippakunta, jonka arkkipiispaksi Kondrusiewicz nimitettiin. 21. syyskuuta 2007 hän sai uuden nimityksen Minsk- Mahiljoun arkkipiispaksi, jonka virkaan hänet asetettiin 10. marraskuuta. Lisäksi Kondrusiewicz toimi kesäkuusta 2011 kesäkuuhun 2012 Pinskin apostolisena hallitsijana. == Lähteet == Luokka:Valkovenäläiset papit Luokka:Katoliset arkkipiispat Luokka:Vuonna 1946 syntyneet Luokka:Elävät henkilöt
Wiradech Kothny

Wiradech Kothny (; s. 10. toukokuuta 1979 Kanchanaburi) on thaimaalais-saksalainen miekkailija. Hän sai pronssia sekä säilän yksilö- että joukkuekilpailussa vuoden 2000 kesäolympialaisissa Sydneyssä, jossa hän edusti Saksaa.Wiradech Kothny Bio, Stats, and Results | Olympics at Sports-Reference.com Thaimaan kilpailijana Kothny jäi säilän yksilökilpailussa 13. sijalle kesäolympialaisissa 2004 Ateenassa ja 25. sijalle kesäolympialaisissa 2008 Pekingissä. == Lähteet == Luokka:Saksalaiset miekkailijat Luokka:Saksalaiset olympiamitalistit Luokka:Thaimaalaiset miekkailijat Luokka:Vuonna 1979 syntyneet Luokka:Elävät henkilöt
Maike Valanne

Mika ”Maike” Valanne on suomalainen kitaristi ja laulaja. Oulusta kotoisin oleva Valanne tunnetaan muun muassa yhtyeistä Faff-Bey, Terveet Kädet ja The Black League. Hänen ensimmäinen yhtyeensä oli vuonna 1985 perustettu Faff-Bey, joka julkaisi neljä albumia vuosina 1988–1994. Terveissä Käsissä Valanne soitti 18 vuoden ajan 1990-luvun alusta lähtien. The Black Leaguen kokoonpanoon hän on kuulunut yhtyeen perustamisesta lähtien. == Lähteet == *Discogs *Maike Valanne säveltäjänä - Fono.fi === Viitteet === Luokka:Suomalaiset kitaristit Luokka:Suomalaiset metallimusiikin laulajat Luokka:Suomalaiset säveltäjät Luokka:Suomalaiset metallimusiikin sanoittajat Luokka:Syntymävuosi puuttuu Luokka:Elävät henkilöt
Bedřich Schejbal

Bedřich Schejbal (30. marraskuuta 1874 – ?) oli böömiläinen miekkailija. Hän oli mukana saamassa pronssia säilän joukkuekilpailussa vuoden 1908 kesäolympialaisissa Lontoossa. Hän kilpaili siellä lisäksi kalvan ja säilän yksilökilpailuissa.Bedřich Schejbal Bio, Stats, and Results | Olympics at Sports-Reference.com Vuoden 1912 kesäolympialaisissa Tukholmassa Schejbal osallistui taas säilän joukkuekilpailuun ja sijoittui joukkueineen neljänneksi. == Lähteet == Luokka:Tšekkiläiset miekkailijat Luokka:Böömiläiset olympiamitalistit Luokka:Vuonna 1874 syntyneet Luokka:Kuolinvuosi puuttuu
Roman Ječmínek

Roman Ječmínek (s. 12. toukokuuta 1967 Praha) on tšekkiläinen entinen miekkailija. Hän edusti vuoden 1992 kesäolympialaisissa Barcelonassa Tšekkoslovakiaa ja jäi kalvan yksilökilpailussa 35. ja joukkuekilpailussa yhdeksännelle sijalle.Roman Ječmínek Bio, Stats, and Results | Olympics at Sports-Reference.com Vuoden 1996 kesäolympialaisissa Atlantassa Ječmínek jäi kalvan yksilökilpailussa 37. sijalle. == Lähteet == Luokka:Tšekkiläiset miekkailijat Luokka:Vuonna 1967 syntyneet Luokka:Elävät henkilöt
Karsinnat Baseballin Euroopan-mestaruuskilpailuihin 1975

Vuonna 1974 CEB (Confederation of European Baseball) järjesti karsinnat kahdesta paikasta seuraavan vuoden Euroopan-mestaruuskilpailuihin. Neljä joukkuetta: Alankomaat, Espanja, Italia ja Belgia kelpuutettiin suoraan lopputurnaukseen ja karsinnat käytiin Ruotsin ja Ison-Britannian ja toisaalla Ranskan ja Länsi-Saksan välillä. Ruotsi–Iso-Britannia-ottelu oli alun perin tarkoitus pelata Leksandissa, Pohjois-Ruotsissa, mutta se siirrettiin Tukholmaan matkakulujen säästämiseksi. Liitto halusi myös joukkueiden pelaavan kolmen ottelun sarjan, mutta ajan ja kulujen säästämiseksi joukkueet sopivat yhdestä ottelusta, joka päättyi Ruotsin selkeään voittoon. Toisessa karsintaparissa voiton vei Ranska. Kun myöhemmin Belgia ilmoitti jättäytyvänsä pois kilpailuista, aukesi hävinneille joukkueille vielä uusi mahdollisuus lunastaa kisapaikkansa. Iso-Britannia ja Länsi-Saksa kohtasivat Southportissa ja ottelu päättyi vieraiden selkeään 13–0-voittoon. Länsi-Saksan syöttäjän täydellinen peli pilaantui vasta yhdeksännessä vuoroparissa siepparin pudotettua kolmannen syötön. ==Karsintaottelut== kotijoukkue Tulos vierasjoukkue 9-1 ?-? ==Ylimääräinen karsinta== kotijoukkue Tulos vierasjoukkue 0-13 Ruotsi, Ranska ja Länsi-Saksa selvisivät vuoden 1975 Euroopan-mestaruuskilpailuihin. ==Lähteet== * Project COBB: Great Britain national team history * Baseball mercury 1974 * Baseball mercury 1975 Luokka:Vuoden 1974 baseball Luokka:Vuoden 1975 baseball karsinnat 1975 Luokka:Tukholman urheilutapahtumat
Sauroniops

Sauroniops pachytholus (Nimetty J. R. R. Tolkienin Sauronin mukaan) on Afrikasta vuonna 2012 löydetty Carcharodontosauridae-heimoon kuulunut dinosaurus. Sauroniops nimettiin sen silmän takia, mikä muistuttaa Sauronin silmää. Sauroniopsista ei ole löydetty vielä muuta kuin pääkallon osia. == Koko == Sauroniops oli noin 10–12 metriä pitkä ja painoi 3–5 tonnia. == Ravinto == Sauroniops oli lihansyöjä. Suuren kokonsa ansiosta se saattoi saalistaa suuria sauropodeja, kuten Aegyptosauruksia. Sauroniops eli liitukaudella samaan aikaan kuin sen serkku Carcharodontosaurus ja Spinosaurus. Niillä ei luultavasti kuitenkaan ollut paljoa kilpailua ravinnosta. On esimerkiksi esitetty teoria, että Spinosauruksen leuat olivat heikot ja ne soveltuivat vain kalan syömiseen. Lisäksi kukin laji saattoi keskittyä eri lajien syömiseen. Luokka:Carcharodontosauridae
Hannu Waarala

Hannu Erik Waarala (3. maaliskuuta 1954 Pudasjärvi – toukokuu 2013) oli jyväskyläläinen kulttuurikriitikko. Hänen kritiikkejään julkaistiin useissa lehdissä. Waarala oli koulutukseltaan humanististen tieteiden kandidaatti. Hänet tunnettiin lukeneena ja sivistyneenä journalistina. Waarala osallistui myös teatterielämään ja dramatisoi näyttämölle muiden muassa August Strindbergin Hullun puolustuspuheen (1990) ja Fjodor Dostojevskin Narri kartanon valtiaana -tekstin Yövieraat-teatteriryhmälle 1992 yhdessä Juha Hurmeen kanssa. Waarala edellytti teatteritaiteelta korkeatasoisuutta ja kritisoi sen viihteellistymistä. == Lähteet == ==Aiheesta muualla== * Luokka:Suomalaiset kirjallisuuskriitikot Luokka:Vuonna 1954 syntyneet Luokka:Vuonna 2013 kuolleet
Michael Arndt

Michael Arndt (taiteilijanimi Michael DeBruyn) on yhdysvaltalainen käsikirjoittaja. Hän on käsikirjoittanut muun muassa elokuvat Little Miss Sunshine (2006) ja Toy Story 3 (2010). == Filmografia == * Little Miss Sunshine (2006) * Toy Story 3 (2010) * Urhea (2012) * Oblivion (2013) * Nälkäpeli – Vihan liekit (2013) * Phineas and Ferb (2014) * Inside Out – mielen sopukoissa (2015) * Star Wars: The Force Awakens (2015) == Lähteet == * * Luokka:Yhdysvaltalaiset elokuvakäsikirjoittajat Luokka:Elävät henkilöt Luokka:Syntymävuosi puuttuu
Maggia

Maggia on joki Etelä-Sveitsissä. Sen pituus on 58,1 km == Joen kulku == Maggia saa alkunsa Lepontinen Alpeilta, Nufenenpassin ja Cristallinavuoren (2 912 m) itäpuolelta sekä Airolon eteläpuolelta noin 2 400 metrin korkeudessa. Joki laskee Maggiorejärveen Locarnon kaupungissa. Maggian sivujokia ovat Bavona, Rovana ja Melezza. Maggia virtaa Ticinon kantonin alueella. Merkittävimmät paikkakunnat joen varrella ovat Locarno ja Ascona. Joki on antanut nimen muun muassa kunnalle (Maggia) ja laaksolle (Valle Maggia). == Vesivoima == Maggiassa ja sen sivujoissa on yhteensä kahdeksan vesivoimalaa. == Virtaama == Maggian virtaama vaihtelee vuosien 1985-2008 tietojen perusteella todella paljon: joen vuotuinen keskivirtaama alajuoksulla Locarnossa on ollut 23 m³/s. Suurin keskivirtaama oli vuonna 1993 (52 m³/s) ja pienin keskivirtaama vuonna 2005 (6 m³/s). Lyhyemmän jakson vaihtelu on paljon isompaa: suurin vuorokausikeskivirtaama on mitattu vuoden 1992 elokuussa (3 090 m³/s) sekä pienin vuoden 1995 marraskuussa (0,7 m³/s). == Lähteet == * * * === Viitteet === == Aiheesta muualla == Luokka:Ticinon joet Luokka:Pon vesistö
Baseballin Euroopan-mestaruuskilpailut

Baseballin miesten Euroopan-mestaruuskilpailut on miesten maajoukkueiden välinen kilpailu, jossa kilpaillaan baseballin Euroopan-mestaruudesta. Kilpailut järjestää Euroopan Baseball-liitto (CEB). Ensimmäiset kilpailut järjestettiin 1954 Belgiassa ja ensimmäiseksi mestariksi tuli Italia. Seuraavana vuonna voiton vei Espanja, jonka jälkeen Alankomaat liittyi liiton jäseneksi ja on siitä lähtien hallinnut Euroopan-mestaruuskilpailuja. Joukkue on voittanut 21 mestaruutta eikä se ole koskaan osallistuessaan sijoittunut toista sijaa heikommin. Italia on voittanut mestaruuden 10 kertaa. Vuonna 1967 Belgian onnistui voittaa mestaruus, kun Alankomaat ja Italia erosivat liitosta tilapäisesti. ==Turnaukset== Vuosi ja Paikkakunta Voittaja Hopeaa Pronssia 1954 Antwerpen Espanja 1955 Barcelona Espanja 1956 Rooma 1957 Mannheim 1958 Amsterdam 1960 Barcelona Espanja 1962 Amsterdam Espanja 1964 Espanja 1965 Madrid 1967 Antwerpen 1969 Wiesbaden Espanja 1971 Bologna 1973 Haarlem Espanja 1975 Barcelona 1977 Haarlem 1979 Trieste, Ronchi dei Legioniari 1981 1983 1985 1987 Barcelona 1989 Pariisi 1991 1993 Tukholma 1995 Haarlem 1997 Pariisi 1999 Bologna 2001 Bonn 2003 Haarlem 2005 Praha 2007 Barcelona 2010 Stuttgart 2012 Haarlem, Utrecht, Rotterdam 2014 Ostrava, Trebic, Brno, Regensburg 2016 Hoofddorp ==Mitalitaulukko== Vuoden 2016 kisat mukaan lukien, ovat joukkueet saavuttaneet mitaleja seuraavasti: Sija Maa Kulta Hopea Pronssi Yhteensä 1 22 9 0 31 2 10 16 4 30 3 1 2 14 17 4 1 2 6 9 5 0 2 0 2 6 1 0 1 7 8 7 0 1 0 1 7 0 1 0 1 9 0 0 2 2 10 0 0 1 1 1 Sisältää myös entisen Länsi-Saksan. *
Kurnusimput

Kurnusimput (Triglidae) on simppukaloihin kuuluva heimo. Heimon lajeja tavataan kaikista lämpimistä ja lauhkeista valtameristä. ==Lajit ja anatomia== Kurnusimppujen heimoon kuuluu 10 sukua ja noin 105 lajia. Varhaisimmat heimon lajien fossiilit on ajoitettu eoseenikaudelle. Ruumiinrakenteeltaan heimon kalat ovat suuripäisiä ja pitkänomaisia. Suurimmat lajit voivat saavuttaa noin metrin pituuden. Tyypillisiä piirteitä ovat jyrkkä otsaprofiili, luulevyjen suojaama pää, kaksi selkäevää, kookkaat vatsaevät ja rintaevät ja rintaevien kolme alinta ruotoa ovat pidentyneet. Kurnusimppulajit pystyvät tuottamaan kurnuttavia ääniä. Väriltään heimon kalat ovat usein punaisia, hopeanharmaita, ruskehtavia tai mustia. Selkäevässä on usein tumma täplä. ==Levinneisyys ja elintavat== Kurnusimppulajeja tavataan lämpimistä ja lauhkeista vesistä Atlantista, Intian valtamerestä ja Tyynestämerestä. Ne elävät lähellä muta- tai hiekkapohjaa tai koralliriutoilla tyypillisesti alle 200 metrin syvyydessä. Suurikokoiset heimon lajit ovat hyviä ruokakaloja. ==Lähteet== Luokka:Simppukalat
Suomen Vilnan-suurlähetystö

Suomen Vilnan-suurlähetystö edustaa Suomea Liettuassa. Suomi solmi diplomatiasuhteet Liettuan kanssa vuonna 1991 ja myös suurlähetystö perustettiin saman vuoden joulukuussa. ==Suurlähettilään virka-asunto== Suurlähettilään virka-asunto on rakennettu vuosina 1910–1911 alun perin asuinkäyttöön. Vuonna 1935 rakennettiin muuriaita ja portti. Talon ovat suunnitelleet A. Filipovicius-Dubovikas ja J. Smorgonskis. Suomi osti talon virka-asunnoksi vuonna 1992 ja se restauroitiin 1995. Talossa on aiemmin toiminut mm. KGB:n jaosto. Rakennus edustaa tyyliltään uusklassismia. ===Suurlähettiläät=== Edustaja Ulkoasiainhallinnon matrikkeli 2, s. 381. Vuodet Asema Reino Sylvander (Riika) 1920–1921 va. valtuutettu Reino Sylvander (Riika) 1921–1926 va. asiainhoitaja Reino Sylvander (Riika) 1926–1927 lähettiläs K. G. Idman (Riika) 1927–1928 P. J. Hynninen (Riika) 1928–1933 Eduard Palin (Riika) 1933–1940 Taisto Tolvanen 1992–1996 suurlähettiläs Rauno Viemerö 1996–2000 Taina Kiekko 2000–2004 Timo Lahelma 2004–2008 Marja-Liisa Kiljunen 2008–2012 Harri Mäki-Reinikka 2013–2016 Christer Michelsson 2016– ==Yhteystoimisto Valko-Venäjällä== Suomen Liettuan suurlähettiläs on akkreditoitu Valko-Venäjälle. Suomella on Valko-Venäjällä yhteystoimisto Ruotsin suurlähetystön tiloissa. Toimisto on perustettu 1. lokakuuta 2010. Toimistossa on yksi työntekijä ja se ei hoida passi-, viisumi- ja oleskelulupa-asioita. ==Lähteet== Vilna Luokka:Vilnan rakennukset ja rakennelmat
Tresa

Tresa on joki Alppien eteläpuolella. Se on Luganojärven laskujoki, joka laskee Maggiorejärveen. Tresa on osan matkaa Sveitsin ja Italian rajajoki, alajuoksu on Italiassa. Merkittävimmät paikkakunnat joen varrella ovat Ponte Tresa Sveitsissä sekä Lavena Ponte Tresa ja Luino Italiassa. == Virtaama == Maggian virtaama vaihtelee vuosien 1923–2008 tietojen perusteella jonkin verran: joen vuotuinen keskivirtaama yläjuoksulla Lavena Ponte Tresassa on ollut 24 m³/s. Suurin keskivirtaama oli vuonna 1960 (47 m³/s) ja pienin keskivirtaama vuonna 2010 (10 m³/s). Lyhyemmän jakson vaihtelu on isompaa: suurin vuorokausikeskivirtaama on mitattu vuoden 2002 marraskuussa (260 m³/s) sekä pienin vuoden 2006 marraskuussa (2,0 m³/s). == Lähteet == * * Luokka:Italian joet Luokka:Ticinon joet Luokka:Pon vesistö Luokka:Italian ja Sveitsin raja Luokka:Rajajoet
Aleksei Suvorin

thumb|250px|Aleksei Suvorin, maalaus Ivan Kramskoi, 1881. Aleksei Sergejevitš Suvorin (; 1834–1912) oli venäläinen kirjailija ja toimittaja, alun perin upseeri. Hän julkaisi vuodesta 1876 Novoje vremjaa, joka oli alkuun vapaamielinen, mutta ajan mittaan muuttui taantumukselliseksi ja kansalliskiihkoiseksi. Häntä on luonnehdittu sanoilla ”Suomen syöjä”. Hänen päiväkirjansa on julkaistu saksaksi käännettynä vuonna 1925.Otavan Iso tietosanakirja, osa 8, palsta 737. Otava, 1966. ==Lähteet== ==Aiheesta muualla== *Aleksej Suvorin, Nordisk familjebok (Runeberg.org) Luokka:Venäläiset päätoimittajat Luokka:Venäläiset kirjailijat Luokka:Vuonna 1834 syntyneet Luokka:Vuonna 1912 kuolleet
Swanljung

Swanljung tai Svanljung on muun muassa seuraavien suomalaisten henkilöiden sukunimi: * Esa Swanljung (s. 1949), ammattiyhdistysjohtaja * Gustaf Svanljung (1864–1934), Vaasassa asunut kauppias ja laivanvarustaja * Johan Kristian Svanljung (1829–1891), virkamies ja toimittaja * John Svanljung (1861–1932), asianajaja * Knut Svanljung (1867–1936), rehtori, professori ja valtiopäivämies * Kristian Swanljung (1892–1964), kirjailija * Kurt Swanljung (1918–2016), yritysjohtaja ja vuorineuvos * Werner Swanljung (1879–1961), kauppias, yrittäjä ja yritysjohtaja, kauppaneuvos.
Amiraliteettisaarten sotaretki

Amiraliteettisaarten sotaretki eli operaatio Brewer oli toisessa maailmansodassa sarja taisteluita liittoutuneiden ja keisarillsen Japanin joukkojen välillä Amiraliteettisaarten hallinnasta. Japani oli miehittänyt saaret 7. huhtikuuta 1942 Rabaulin valtauksen yhteydessä.Arni s. 232–234 Liittoutuneet tekivät maihinnousun Los Negrosille 29. helmikuuta 1944.vdVat s.311 Saari vallattiin 9. maaliskuuta 1944 mennessä. Liittoutuneet valtasivat Manusin veristen taistelujen jälkeen 3. huhtikuuta mennessä. Pityilu vallattiin 30. maaliskuuta ja Ndrilo ja Koruniat 1. huhtikuuta. Rambutyo vallattiin 3. huhtikuuta. Liittoutuneet valtasivat saaret japanilaisilta lopullisesti 18. toukokuuta mennessä. Saarille rakennettiin muun muassa laivastotukikohta Los Negrosiin ja lentokenttä Lombrumiin lähelle Lorengauta ja lentokenttää käytettiin hyödyksi Biakin taistelussa toukokuussa 1944. ==Lähteet== * * === Viitteet === Luokka:Tyynenmeren sodan taistelut toisessa maailmansodassa Luokka:Yhdysvaltain taistelut Luokka:Vuoden 1944 sotahistoria
Huppurastas

Huppurastas (Turdus dissimilis) on rastaiden heimoon kuuluva varpuslintu. ==Levinneisyys== Huppurastasta tavataan Bangladeshissa, Kiinassa, Intiassa, Laosissa, Myanmarissa, Thaimaassa ja Vietnamissa. Lajin kannan kokoa ei tiedetä, mutta sitä on kuvattu harvinaisesta yleiseksi. Se on luokiteltu elinvoimaiseksi. ==Lähteet== Luokka:Rastaat
Wilhelm Erik Svedelius

Wilhelm Erik Svedelius (1816–1889) oli ruotsalainen historioitsija. Hän oli professori Lundin yliopistossa vuodesta 1856 ja Uppsalan yliopistossa 1862–1881.Otavan Iso tietosanakirja, Otava 1966, osa 8, palsta 744 ==Julkaisuja== *Finlands landtdagar och landtdagsordningen af 1869, 1872 *Representationsreformens historia, 1889 ==Lähteet== Luokka:Ruotsalaiset historioitsijat Luokka:Lundin yliopiston professorit Luokka:Uppsalan yliopiston professorit Luokka:Vuonna 1816 syntyneet Luokka:Vuonna 1889 kuolleet
Otto Sverdrup

Otto Neumann Knoph Sverdrup (31. lokakuuta 1854 Bindal– 26. marraskuuta 1930 Sandvika) oli norjalainen naparetkeilijä. Hän osallistui vuonna 1888 Fridtjof Nansenin retkikunnassa hiihtoretkeen Grönlannin poikki. Vuosina 1893–1896 hän oli Nansenin Fram-laivan kapteeni ja johti 1898–1902 tutkimusmatkaa Amerikan arktiseen saaristoon. Hänen mukaansa on nimetty Sverdrupinsaaret.Otavan Iso tietosanakirja, Otava 1966, osa 8, palsta 764 Norwegian Air Shuttle on maalauttanut Sverdrupin kuvan yhden Boeing 737-800 -koneensa pyrstöön. Sverdrupin kuva on ollut aiemmin myös yhtiön Boeing 737-300 -koneen pyrstössä. ==Julkaisuja== *Nyt land, 1903, suomennettu nimellä Uusia maita : neljä vuotta pohjoisilla napaseuduilla, 1904 (ilmestyi vihkosina) ==Lähteet== == Aiheesta muualla == Luokka:Norjalaiset tutkimusmatkailijat Luokka:Vuonna 1854 syntyneet Luokka:Vuonna 1930 kuolleet
Sverdrup

Sverdrup tarkoittaa seuraavia: ==Sukunimi== * Anne Sverdrup-Thygeson (s. 1966), norjalainen luonnonsuojelubiologian professori * Georg Sverdrup (1770–1850), norjalainen filologi, professori ja Eidsvollin kansalliskokousedustaja * Harald Sverdrup (1888–1957), norjalainen geofyysikko ja napatutkija * Jakob Sverdrup (1845–1899), norjalainen pappi ja poliitikko * Johan Sverdrup (1816–1892), norjalainen poliitikko * Leif Sverdrup (1898–1976), norjalais-yhdysvaltalainen upseeri ja insinööri * Otto Sverdrup (1854–1930), norjalainen tutkimusmatkailija ==Muita== * sverdrup, veden virtauksen yksikkö * Sverdrupinsaaret, saariryhmä Kanadan pohjoisessa saaristossa * Sverdrupin saari, saari Siperin pohjoisrannikolla * KNM Otto Sverdrup (F312), Norjan laivaston Fridtjof Nansen -luokan fregatti Luokka:Sukunimet
Karungin kirkko

Karungin kirkko on Tornion Karungin taajamassa sijaitseva puukirkko. Kirkko on rakennettu vuosina 1815–1817, ja sen on piirtänyt arkkitehti Anton Wilhelm Arppe. Kirkon alttaritaulu on J. Hedmanin vuonna 1829 maalaama Jeesus ristillä (250 × 169 cm öljymaalaus kankaalle). Kirkon sankarihautausmaan muistomerkin on suunnitellut kuvanveistäjä Kalervo Kallio 1958. ==Lähteet== ==Aiheesta muualla== * Tornion seurakunta: Karungin kirkko Kirkko Luokka:Tornion kirkkorakennukset Luokka:Suomen puiset ristikirkot Luokka:Suomen 1810-luvulla rakennetut kirkot
Kanadan alle 18-vuotiaiden jääkiekkomaajoukkue

Liitto Hockey Canada Sarjataso MM-Taso U18 Maailmanmestaruuskilpailut kultaa: 4 hopeaa: 1 pronssia: 3 Ivan Hlinkan muistoturnaus kultaa: 22 hopeaa: 2 pronssia: 1 Kanadan alle 18-vuotiaiden jääkiekkomaajoukkue edustaa Kanadaa jääkiekon alle 18-vuotiaiden maailmanmestaruuskilpailuissa. Kanada ei ole vielä isännöinyt MM-kisoja kertaakaan. == Sijoitukset == === MM-kisoissa === * 1999 – ei osallistunut * 2000 – ei osallistunut * 2001 – ei osallistunut * 2002 – 6. * 2003 – kultaa * 2004 – 4. * 2005 – hopeaa * 2006 – 4. * 2007 – 4. * 2008 – kultaa * 2009 – 4. * 2010 – 7. * 2011 – 4. * 2012 – pronssia * 2013 – kultaa * 2014 – pronssia * 2015 – pronssia * 2016 – 4. * 2017 – 5. * 2018 – 5. === Ivan Hlinkan muistoturnaus === * 1991 – hopeaa * 1992 – kultaa * 1993 – pronssia * 1994 – kultaa * 1995 – hopeaa * 1996 – kultaa * 1997 – kultaa * 1998 – kultaa * 1999 – kultaa * 2000 – kultaa * 2001 – kultaa * 2002 – kultaa * 2003 – 4. * 2004 – kultaa * 2005 – kultaa * 2006 – kultaa * 2007 – 4. * 2008 – kultaa * 2009 – kultaa * 2010 – kultaa * 2011 – kultaa * 2012 – kultaa * 2013 – kultaa * 2014 – kultaa * 2015 – kultaa * 2016 – 5. * 2017 – kultaa * 2018 – kultaa == Katso myös == * Kanadan alle 20-vuotiaiden jääkiekkomaajoukkue == Lähteet == * Hockey Canada: National Men's Under-18 Team Luokka:Alle 18-vuotiaiden jääkiekkomaajoukkueet Luokka:Kanadan jääkiekko
Säterikatto

Säterikatto on aumattu kattomuoto, jossa matala pysty osa jakaa kaikki lappeet kahteen osaan. Ruotsissa sitä käyttivät erityisesti arkkitehdit Jean de la Vallée ja Nicodemus Tessin (vanh.). Suomessa se oli käytössä 1600-luvulla ja 1700-luvun alkupuolella kartanoarkkitehtuurissa.Otavan Iso tietosanakirja, Otava 1966, osa 8, palsta 929 Ruotsin ensimmäinen säterikatto oli Simon de la Valleén Tukholman Norrmalmille suunnittelemassa Kuningatar Kristiinan kesäasunnossa, joka valmistui 1643. Myöhemmin pitkään Ruotsin maanmittauskonttorin toimipaikkana ollut rakennus on yhä jäljellä, mutta 1700-luvulla tehtyjen muutosten vuoksi siinä on nykyisin tavallinen taitekatto.Fredric Bedoire: Stockholms byggnader: Arkitektur och stadsbild, s. 77. Norstedts, Tukholma 2012. ==Lähteet== == Aiheesta muualla == Luokka:Vesikatto
Ben Traoré

Ben Traoré (s. 18. huhtikuuta 1986 Mali) on malilainen jalkapalloilija. Hän pystyy pelaamaan monessa eri roolissa niin keskikentällä kuin hyökkäyksessäkin. Traoré teki testijakson jälkeen yhden kauden kattavan sopimuksen suomalaisen Valkeakosken Hakan kanssa maaliskuussa 2010.FC Haka Hän pelasi Hakassa Veikkausliigan kaudella 2010 15 ottelua, joista ensimmäisen 19. huhtikuuta kotikentällä Turun Palloseuraa vastaan.Veikkausliiga == Lähteet == Luokka:Malilaiset jalkapalloilijat Luokka:Vuonna 1986 syntyneet Luokka:Elävät henkilöt
Haapoja (Inkeri)

Haapoja (myös Haapaoja; sekä paikallisten käyttämä Ха́ппо-О́е, Happo-Oje) on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä 8 kilometriä Rosmittalasta kaakkoon. Kylässä on 938 asukasta (vuonna 2011)Projekt, s. 26.. Haapojan länsipuolella sijainnut Mustapään kylä mainitaan vuoden 1792 kartassa. Sen asukkaat olivat Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Mustapäässä asui 32 savakkoa ja 15 suomalaista. Kylän talonpojat olivat 1860-luvulle saakka tilanomistajan maaorjia. Haapojan kylä esiintyy 1800-luvun lopun lähteissä. Vuoden 1926 väestönlaskennan mukaan Kankurinmäen kyläneuvostoon kuuluneessa kylässä asui 136 suomensuomalaista, 35 inkerinsuomalaista, 19 venäläistä, neljä virolaista ja kolme inkerikkoa. Myöhemmin se liitettiin Pappilanaution suomalaiseen kyläneuvostoon. Suomalaiset karkotettiin muualle Neuvostoliittoon toisen maailmansodan aikana vuonna 1942. Mustapään kylä sulautui Haapojaan 1960-luvulla. Haapojan pohjoispuolitse kulkee Pietarin ja Murmanskin välinen M18-valtatie. Kylä koostuu puutarhapalstojen ympäröimistä omakotitaloista sekä muutamista monen perheen asuintaloista.Projekt, s. 22. Siellä toimii maatalousyritys Vsevoložskin karjatila sekä tielaitosProjekt s. 17.. Palveluihin kuuluvat lastentarha ja kirjasto. Lähistöllä sijaitsee samanniminen puutarhapalsta- alue. ==Lähteet== * ===Viitteet=== Luokka:Kelton kylät Luokka:Seuloskoin piiri
Sørensen

Sørensen tai Sörensen on muun muassa seuraavien henkilöiden sukunimi: *Aksel Sørensen (1891–1955), tanskalainen voimistelija ja olympiamitalisti *Birgitte Hjort Sørensen (s. 1982), tanskalainen näyttelijä *Carl Theodor Sørensen (1893–1979), tanskalainen maisema-arkkitehti *Chris Anker Sørensen (1984–2021), tanskalainen maantiepyöräilijä *Frederik Sørensen (s. 1992), tanskalainen jalkapalloilija *Frode Sørensen (s. 1946), tanskalainen poliitikko ja ministeri *George Sørensen (s. 1995), tanskalainen jääkiekkomaalivahti *Hans Christian Sørensen (1900–1984), tanskalainen voimistelija ja olympiamitalisti *Hans Laurids Sørensen (1901–1974), tanskalainen voimistelija ja olympiamitalisti *Harald Sörensen-Ringi (1872–1912), ruotsalainen kuvanveistäjä *Henrik Sørensen (1882–1962), norjalainen taidemaalari *Inge Sørensen (1924–2011), tanskalainen kilpauimari *Jacob Sørensen (1915–1990), tanskalainen poliitikko ja ministeri *Jan Derek Sørensen (s. 1971), norjalainen jalkapalloilija *Jani Sörensen (s. 1976), suomalainen seiväshyppääjä ja moniottelija *Jens Smærup Sørensen (s. 1946), tanskalainen kirjailija *John Sørensen (s. 1934), tanskalainen meloja ja olympiamitalisti *Lars Sörensen (s. 1959), suomalainen yleisurheilija *Lasse Sørensen (s. 1996), tanskalainen moottoriurheilija *Marco Sørensen (s. 1990), tanskalainen moottoriurheilija *Marcus Sörensen (s. 1992), ruotsalainen jääkiekkoilija *Nick Sörensen (s. 1994), ruotsalais-tanskalainen jääkiekkoilija *Nicki Sørensen (s. 1975), tanskalainen maantiepyöräilijä *Nicoline Sørensen (s. 1997), tanskalainen jalkapalloilija *Niels Holst- Sørensen (1922–2023), tanskalainen yleisurheilija *Ole Sørensen (s. 1968), tanskalainen poliitikko ja europarlamentaarikko *Palle Sørensen (1927–2018), tanskalainen rikollinen *Pernille Sørensen (s. 1977), norjalainen näyttelijä *Poul Sørensen (1904–1969), tanskalainen poliitikko ja ministeri *Reidar Sørensen (s. 1956), norjalainen näyttelijä *Rolf Sørensen (s. 1955), tanskalainen maantiepyöräilijä *Simone Boye Sørensen (s. 1992), tanskalainen jalkapalloilija *Søren Peter Lauritz Sørensen (1868–1939), tanskalainen kemisti *Theodor Sörensen (1846–1914), tanskalais-suomalainen säveltäjä ja urkuri *Thomas Sørensen (s. 1976), tanskalainen jalkapalloilija *Torolf Sörensen (1910–1990), Nokian toimitusjohtaja *Villy Sørensen (1929–2001), tanskalainen kirjailija ja filosofi.
Tauru

Tauru () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä kolme kilometriä Rosmittalasta koilliseen. Kylässä on 50 asukasta vuonna 2011. Kylän kanta-asukkaat olivat Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Taurussa asui 46 savakkoa ja 15 suomalaista. Sen talonpojat olivat 1860-luvulle saakka tilanomistajan maaorjia. 1800–1900-lukujen vaihteessa kylä kuului Pähkinälinnan kihlakunnan Kelton volostiin. Vuoden 1926 väestönlaskennan mukaan Kannisin kyläneuvostoon kuuluneessa Taurussa asui 95 inkerinsuomalaista, yksi suomensuomalainen ja kaksi karjalaista. Myöhemmin kylä kuului Kelton suomalaiseen kyläneuvostoon. 1930-luvulla siihen yhdistettiin viereinen Venäjänkirkon (ven. Russkaja Kirka) kylä. Suomalaiset karkotettiin muualle Neuvostoliittoon toisen maailmansodan aikana vuonna 1942. ==Lähteet== Luokka:Kelton kylät Luokka:Seuloskoin piiri
Riisikkala

Riisikkala () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä kilometrin päässä Rosmittalasta luoteeseen. Kylässä on viisi asukasta (vuonna 2011)Projekt, s. 26.. Riisikkalan uudiskylä mainitaan vuoden 1896 kyläluettelossa. Vuosisadan vaihteessa se kuului Pähkinälinnan kihlakunnan Kelton volostiin. Vuoden 1926 väestönlaskennan mukaan Mähnälän kyläneuvostoon kuuluneessa Riisikkalassa asui 57 suomensuomalaista ja viisi inkerinsuomalaista. Myöhemmin se liitettiin Pappilanaution kyläneuvostoon. Suomalaiset karkotettiin muualle Neuvostoliittoon toisen maailmansodan aikana vuonna 1942. Riisikkalassa toimii maatalousyritys Vsevoložskin karjatilaProjekt, s. 17.. ==Lähteet== * ===Viitteet=== Luokka:Inkerin kylät Luokka:Seuloskoin piiri